SAMART ตั้งเป้าปี 59 รายได้รวม 2.4 หมื่นลบ.ทุ่ม 2 หมื่นลบ.รุกพลังงาน
SAMART ตั้งเป้าปี 59 รายได้รวม 2.4 หมื่นลบ.ทุ่ม 2 หมื่นลบ.รุกพลังงาน
29 ม.ค. 2559

นายวัฒน์ชัย วิไลลักษณ์ กรรมการผู้จัดการใหญ่ บริษัท สามารถ คอร์ปอเรชั่น จำกัด (มหาชน) หรือ SAMART เปิดเผยว่า บริษัทตั้งเป้าปี 59 รายได้รวม 2.4 หมื่นล้านบาท โดยมาจาก บมจ.สามารถเทเลคอม (SAMTEL) ธุรกิจสาย ICT solution ตั้งเป้ารายได้ 10,000 ล้านบาท บมจ.สามารถไอ-โมบาย (SIM) สายธุรกิจ Mobile-Multimedia ตั้งเป้ารายได้ 7,000 ล้านบาท
ส่วนธุรกิจ U-Trans ที่ประกอบด้วย บริษัท CATS ,Kampot Power Plant และ Teda ตั้งเป้ารายได้รวม 5,000 ล้านบาท และสายธุรกิจ Related Business ตั้งเป้ารายได้รวม 2,100 ล้านบาท
ทั้งนี้ SAMTEL คาดมีโครงการใหม่ๆ ที่จะเข้าร่วมประมูลในปีนี้ มูลค่ารวม 25,000 ล้านบาท โดยคาดว่าน่าจะเซ็นสัญญาได้ไม่ต่ำกว่า 15,000 ล้านบาท จากปัจจุบันมีงานในมือแล้ว (Backlog) อยู่ 8,200 ล้านบาท นอกจากนี้เตรียมแผนลงทุน 2 หมื่นล้านบาทในปีนี้ ทั้งธุรกิจพลังงาน ไอซีที และโมบาย